Paraku ei saa siin kindlalt väita, et tõrjeprogramm vilets oleks. Pigem on asi ikka selles, et viiruste-, troojate- ja nuhkvarakirjutajad on alati pahalaste vastu  võitlejatest sammu võrra ees. Üllatavalt hästi suudetakse pahavara peita tõrjeprogrammide avastamise eest isegi siis, kui programmil on tõrjekood andmebaasides olemas. Sageli kirjutatakse selleks pahalasse koodjupp, mis väldib tuntud tõrjeprogrammidel nende leidmise. Kuid üsna tihti kasutatakse ka ära Windows enda kaitsevõimet, mis ei luba kurivara kustutada. Selleks peaks siis sisenema süsteemi kaitstud režiimi ehk Safe Mode.